PROVEDBENA UREDBA KOMISIJE (EU) 2020/269

оd 26. veljače 2020.

o izmjeni Uredbe (EU) br. 468/2010 o popisu EU-a plovila koja se bave nezakonitim, neprijavljenim i nereguliranim ribolovom (Dio B – Plovila navedena u skladu s člankom 30. Uredbe (EZ) br. 1005/2008)

EUROPSKA KOMISIJA,

uzimajući u obzir Ugovor o funkcioniranju Europske unije,

uzimajući u obzir Uredbu Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999 (1), a posebno njezin članak 30.,

budući da:

(1) Poglavljem V. Uredbe (EZ) br. 1005/2008 utvrđeni su postupci za identifikaciju ribarskih plovila koja se bave nezakonitim, neprijavljenim i nereguliranim ribolovom (NNN) te postupci za sastavljanje Unijina popisa takvih plovila (popis Unije). Člankom 37. te Uredbe predviđene su mjere koje je potrebno poduzeti protiv ribarskih plovila uvrštenih na taj popis.

(2) Popis Unije utvrđen je Uredbom Komisije (EU) br. 468/2010 (2) i zatim izmijenjen Provedbenim uredbama Komisije (EU) br. 724/2011 (3), (EU) br. 1234/2012 (4), (EU) br. 672/2013 (5), (EU) br. 137/2014 (6), (EU) 2015/1296 (7), (EU) 2016/1852 (8), (EU) 2017/2178 (9) i (EU) 2018/1883 (10).

(3) Prema članku 30. stavku 1. Uredbe (EZ) br. 1005/2008 ribarska plovila uvrštena na popise plovila NNN koje su donijele regionalne organizacije za upravljanje ribarstvom (RFMO) treba uvrstiti na popis Unije.

(4) Svi RFMO-i sastavljaju i redovito ažuriraju popise plovila NNN u skladu s vlastitim propisima (11).

(5) Prema članku 30. Uredbe (EZ) br. 1005/2008 Komisija mora ažurirati popis Unije kad joj RFMO-i dostave popise ribarskih plovila za koja se pretpostavlja ili je potvrđeno da sudjeluju u ribolovu NNN. Budući da je Komisija od RFMO-a primila nove popise, trebalo bi ažurirati popis Unije.

(6) S obzirom na to da isto plovilo može biti uvršteno pod različitim imenima i/ili zastavama ovisno o vremenu njegova uvrštenja na popise RFMO-a, ažurirani popis Unije trebao bi sadržavati različita imena i/ili zastave koje su utvrdili RFMO-i.

(7) Plovila „Benaiah”, „Beo Hingis”, „Carmal Matha”, „Dignamol 1”, „Ephraeem”, „King Jesus”, „Sacred Heart”, „Shalom”, „Vachanam” i „Wisdom” (12), koja su trenutačno uvrštena na popis Unije, uklonjena su s popisa koji je utvrdila Komisija za tunu u Indijskom oceanu (IOTC), u skladu s rezolucijom 18/03 tog RFMO-a. Budući da je tu odluku donio nadležni RFMO u skladu s odredbama članka 30. stavka 1. Uredbe (EZ) br. 1005/2008, ta bi plovila trebalo ukloniti s popisa Unije iako još nisu izbrisana s popisa koji je sastavila Međunarodna komisija za očuvanje atlantskih tuna (ICCAT).

(8) Plovilo „Nefelin” (13) uklonjeno je s popisa koji je utvrdila Opća komisija za ribarstvo Sredozemlja (GFCM), u skladu s Preporukom GFCM/33/209/8 tog RFMO-a. Stoga to plovilo ne bi trebalo biti uvršteno na popis Unije iako nije još uklonjeno s popisa koji je utvrđen Sporazumom o ribarstvu južnog Indijskog oceana (SIOFA).

(9) Plovilo iz uvodne izjave 8. nije uvršteno u popis Unije izmijenjen Provedbenom uredbom (EU) 2018/1883 jer je popis ribarskih plovila za koja se pretpostavlja ili je potvrđeno da sudjeluju u ribolovu NNN, koji je donio relevantni RFMO, Komisija primila nakon donošenja te uredbe.

(10) Uredbu (EU) br. 468/2010 trebalo bi stoga na odgovarajući način izmijeniti.

(11) Mjere predviđene u ovoj Uredbi u skladu su s mišljenjem Odbora za ribarstvo i akvakulturu,

DONIJELA JE OVU UREDBU:

Članak 1. Dio B Priloga Uredbi (EU) br. 468/2010 zamjenjuje se tekstom iz Priloga ovoj Uredbi.

Članak 2. Ova Uredba stupa na snagu sedmog dana od dana objave u Službenom listu Europske unije.

Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 26. veljače 2020. Za Komisiju Predsjednica Ursula VON DER LEYEN

(1) SL L 286, 29.10.2008., str. 1.

(2) Uredba Komisije (EU) br. 468/2010 od 28. svibnja 2010. o popisu EU-a plovila koja se bave nezakonitim, neprijavljenim i nereguliranim ribolovom (SL L 131, 29.5.2010., str. 22.).

(3) Provedbena uredba Komisije (EU) br. 724/2011 od 25. srpnja 2011. o izmjeni Uredbe (EU) br. 468/2010 o popisu EU-a plovila koja se bave nezakonitim, neprijavljenim i nereguliranim ribolovom (SL L 194, 26.7.2011., str. 14).

(4) Provedbena uredba Komisije (EU) br. 1234/2012 od 19. prosinca 2012. o izmjeni Uredbe (EU) br. 468/2010 o popisu EU-a plovila koja se bave nezakonitim, neprijavljenim i nereguliranim ribolovom (SL L 350, 20.12.2012., str. 38).

(5) Provedbena uredba Komisije (EU) br. 672/2013 оd 15. srpnja 2013. o izmjeni Uredbe (EU) br. 468/2010 o popisu EU-a plovila koja se bave nezakonitim, neprijavljenim i nereguliranim ribolovom (SL L 193, 16.7.2013., str. 6.).

(6) Provedbena uredba Komisije (EU) br. 137/2014 оd 12. veljače 2014. o izmjeni Uredbe (EU) br. 468/2010 o popisu EU-a plovila koja se bave nezakonitim, neprijavljenim i nereguliranim ribolovom (SL L 43, 13.2.2014., str. 47.).

(7) Provedbena uredba Komisije (EU) 2015/1296 оd 28. srpnja 2015. o izmjeni Uredbe (EU) br. 468/2010 o popisu EU-a plovila koja se bave nezakonitim, neprijavljenim i nereguliranim ribolovom (SL L 199, 29.7.2015., str. 12.).

(8) Provedbena uredba Komisije (EU) 2016/1852 od 19. listopada 2016. o izmjeni Uredbe (EU) br. 468/2010 o popisu EU-a plovila koja se bave nezakonitim, neprijavljenim i nereguliranim ribolovom (SL L 284, 20.10.2016., str. 5).

(9) Provedbena uredba Komisije (EU) 2017/2178 оd 22. studenoga 2017. o izmjeni Uredbe (EU) br. 468/2010 o popisu EU-a plovila koja se bave nezakonitim, neprijavljenim i nereguliranim ribolovom (SL L 307, 23.11.2017., str. 14.).

(10) Provedbena uredba Komisije (EU) 2018/1883 od 3. prosinca 2018. o izmjeni Uredbe (EU) br. 468/2010 o popisu EU-a plovila koja se bave nezakonitim, neprijavljenim i nereguliranim ribolovom (SL L 308, 4.12.2018., str. 30.).

(11) Posljednji put ažurirano: CCAMLR: Popis plovila NNN neugovornih stranaka donesen na 38. godišnjem sastanku održanom od 21. listopada do 1. studenoga 2019.; GFCM: Popis plovila NNN donesen na 42. zasjedanju GFCM-a održanom od 22. do 26. listopada 2018.; IATTC: Popis za 2019. donesen na 94. sastanku IATTC-a održanom 26. srpnja 2019.; ICCAT: Popis plovila NNN za 2018. donesen na 21. izvanrednom sastanku Komisije održanom od 12. do 19. studenoga 2018.; IOTC: IOTC-ov popis plovila NNN za 2019. odobren na 23. sastanku IOTC-a održanom od 17. do 21. lipnja 2019.; NAFO: NAFO-ov popis plovila NNN donesen na 41. godišnjem sastanku NAFO-a održanom od 23. do 27. rujna 2019.; NEAFC: Popis B plovila NNN (AM 2018-14) donesen na 37. godišnjem sastanku NEAFC-a održanom od 13. do 16. studenoga 2018.; NPFC: NPFC-ov popis plovila NNN donesen na 5. sastanku Komisije održanom od 16. do 18. srpnja 2019.; SEAFO: SEAFO-ov popis plovila NNN za 2019. donesen na 15. godišnjem sastanku Komisije održanom od 26. do 30. studenoga 2018.; SIOFA: SIOFA-in popis plovila NNN donesen na 6. sastanku stranaka održanom od 1. do 5. srpnja 2019.; SPRFMO: Popis plovila NNN za 2019. donesen na 7. sastanku Komisije održanom od 23. do 27. siječnja 2019.; WCPFC: WCPFC-ov popis plovila NNN za 2019. donesen na 15. redovnom sastanku Komisije održanom od 9. do 14. prosinca 2018.;

(12) Brojevi RFMO-a: 20170003 [ICCAT], 20170004 [ICCAT], 20170005 [ICCAT], 20170006 [ICCAT], 20170007 [ICCAT], 20170008 [ICCAT], 20170009 [ICCAT], 20170010 [ICCAT], 20170011 [ICCAT] i 20170012 [ICCAT].

(13) IMO broj: 7645237.